# ক্লাউদিয়া শেইনবাউম

| ক্লাউডিয়া শেইনবাউম |
| --- |
| ২০২৪ সালে শেইনবাউম |
|  |
| ৬৬তম মেক্সিকোর রাষ্ট্রপতি |
| **দায়িত্বাধীন** |
| **অধিকৃত কার্যালয়**  ১ অক্টোবর ২০২৪ |
| পূর্বসূরী | আন্দ্রেস ম্যানুয়েল লোপেজ ওব্রাদোর |
| মেক্সিকো সিটির প্রধান নির্বাহী |
| **কাজের মেয়াদ** ৫ ডিসেম্বর ২০১৮ – ১৬ জুন ২০২৩ |
| পূর্বসূরী | হোসে রামোন অ্যামিয়েভা |
| উত্তরসূরী | মার্তি বাত্রেস |
| ত্লালপান এর মেয়র |
| **কাজের মেয়াদ** ১ অক্টোবর ২০১৫ – ৬ ডিসেম্বর ২০১৭ |
| পূর্বসূরী | হেক্টর হুগো হের্নান্দেজ রদ্রিগেজ |
| উত্তরসূরী | ফার্নান্দো হের্নান্দেজ পালাসিওস |
| ফেডারেল জেলা-র পরিবেশ সচিব |
| **কাজের মেয়াদ** ৫ ডিসেম্বর ২০০০ – ১৫ মে ২০০৬ |
| প্রধান নির্বাহী | * আন্দ্রেস ম্যানুয়েল লোপেজ ওব্রাদোর
* আলেহান্দ্রো এনসিনাস রদ্রিগেজ
 |
| পূর্বসূরী | আলেহান্দ্রো এনসিনাস রদ্রিগেজ |
| উত্তরসূরী | এদুয়ার্দো ভেগা লোপেজ |
|  |
| ব্যক্তিগত বিবরণ |
| জন্ম | ক্লাউডিয়া শেইনবাউম পার্ডো  (1962-06-24) ২৪ জুন ১৯৬২ মেক্সিকো সিটি, মেক্সিকো |
| রাজনৈতিক দল | মোরেনা (২০১৪–বর্তমান) |
| অন্যান্য রাজনৈতিক দল | ডেমোক্রেটিক বিপ্লবী পার্টি (১৯৮৯–২০১৪) |
| দাম্পত্য সঙ্গী | * কার্লোস ইমাজ গিসপার্ট (বি. ১৯৮৭; বিচ্ছেদ. ২০১৬)
* হেসুস মারিয়া তারিবা (বি. ২০২৩)
 |
| সন্তান | ২ |
| পিতামাতা | * কার্লোস শেইনবাউম ইয়োসেলেভিৎস (পিতা)
* অ্যানি পার্ডো সেমো (মাতা)
 |
| বাসস্থান | ন্যাশনাল প্যালেস |
| শিক্ষা | ন্যাশনাল অটোনোমাস ইউনিভার্সিটি অব মেক্সিকো (বিএস, এমএস, পিএইচডি) |
| স্বাক্ষর |  |
|  |
| **বৈজ্ঞানিক কর্মজীবন** |
| কর্মক্ষেত্র | জ্বালানি সংরক্ষণ, জ্বালানি নীতি, টেকসই উন্নয়ন |
| প্রতিষ্ঠানসমূহ | ন্যাশনাল অটোনোমাস ইউনিভার্সিটি অব মেক্সিকো |
|  |
|  |

**ক্লাউদিয়া শেইনবাউম পার্দো** (স্পেনীয়: Claudia Sheinbaum Pardo; আ-ধ্ব-ব:[ˈklawðja ˈʃejmbawm ˈpaɾðo],
ইদিশ উচ্চারণ: [ˈʃɛɪnbɔɪm]. জন্ম ২৪ জুন ১৯৬২) একজন মেক্সিকান রাজনীতিবিদ, বিজ্ঞানী ও উচ্চশিক্ষায়তনিক ব্যক্তিত্ব যিনি ২০২৪ সালের অক্টোবর মেক্সিকোর ৬৬তম রাষ্ট্রপতি ও দেশটির ইতিহাসের প্রথম নারী রাষ্ট্রপতি হিসেবে নির্বাচিত হন। এর আগে তিনি দেশটির রাজধানী মেক্সিকো সিটির নগরপ্রধান বা পৌর সরকারপ্রধান হিসেবে দায়িত্ব পালন করেন।

পেশায় বিজ্ঞানী শেইনবাউম মেক্সিকোর জাতীয় স্বায়ত্তশাসিত বিশ্ববিদ্যালয় থেকে শক্তি প্রকৌশলে ডক্টরেট উপাধি লাভ করেন। তিনি শক্তি, পরিবেশ ও টেকসই উন্নয়নের উপরে ১০০টিরও বেশি বৈজ্ঞানিক নিবন্ধ ও দুইটি গ্রন্থ রচনা ও প্রকাশ করেছেন। তিনি জলবায়ু পরিবর্তন বিষয়ক আন্তঃসরকার প্যানেলে অবদান রেখেছেন। ২০১৮ সালে তাকে যুক্তরাজ্যের সংবাদ প্রচার সংস্থা বিবিসি তাদের দৃষ্টিতে বিশ্বের নির্বাচিত ১০০ নারীর তালিকায় স্থান দেয়।

১৯৮৯ সালে শেইনবাউম গণতান্ত্রিক বিপ্লব দলে যোগদান করে রাজনীতির অঙ্গনে আগমন করেন। ২০০০ থেকে ২০০৬ সাল পর্যন্ত তিনি মেক্সিকো সিটির পরিবেশ সচিব হিসেবে তৎকালীন নগরপ্রধান আন্দ্রেস মানুয়েল লোপেস ওব্রাদোরের অধীনে কাজ করেন। ২০১৪ সালে তিনি গণতান্ত্রিক বিপ্লব দল ত্যাগ করে ওব্রাদোরের মোরেনা রাজনৈতিক দলে যোগদান করেন। তিনি ২০১৫ থেকে ২০১৭ সাল পর্যন্ত তলালপান শহরের নগরপ্রধান ছিলেন। ২০১৮ সালে তিনি মেক্সিকো সিটি মহানগরীর পৌর সরকারপ্রধান হিসেবে নির্বাচিত হন। এর আগে নির্বাচনী প্রচারাভিযানে তিনি মেক্সিকো সিটির অপরাধ দমন ও অঞ্চলবিভাজন আইনের উপর জোর দেন।

২০২৩ সালের জুন মাসে শেইনবাউম পৌর সরকারপ্রধানের পদ থেকে পদত্যাগ করেন এবং ২০২৪ সালে মোরেনা দলের প্রার্থী হিসেবে মেক্সিকোর রাষ্ট্রপতি নির্বাচনের জন্য প্রস্তুতি নিতে শুরু করেন। ২০২৩ সালের সেপ্টেম্বরে তিনি প্রাক্তন পররাষ্ট্র সচিব মার্সেলো এব্রার্দকে পরাজিত করে দলীয় মনোনয়ন লাভ করেন। ২০২৪ সালের জুন মাসে তিনি জাতীয় অ্যাকশন দলের প্রার্থী হোচিতল গালভেসের বিরুদ্ধে বিপুল ভোটের ব্যবধানে জয়লাভ করে মেক্সিকোর রাষ্ট্রপতি নির্বাচিত হন এবং ১লা অক্টোবর আনুষ্ঠানিকভাবে পদাসীন হন।

## তথ্যসূত্র